WAVE กระฉูด 12% นิวไฮในรอบเกือบ 7 เดือน รับข่าวขาย PP ให้ “เดอะมอลล์ กรุ๊ป”
WAVE กระฉูด 12% นิวไฮในรอบเกือบ 7 เดือน รับข่าวขาย PP ให้ "เดอะมอลล์ กรุ๊ป" ณ เวลา 10.05 น. ราคาอยู่ที่ 3.72 บาท เพิ่มขึ้น 0.40 บาท หรือ 12.05% สูงสุดที่ระดับ 3.76 บาท ต่ำสุดที่ระดับ 3.64 บาท มูลค่าการซื้อขาย 2.37 ล้านบาท
8 ก.พ. 2561

ผู้สื่อข่าวรายงานว่า ราคาหุ้น บริษัท เวฟ เอ็นเตอร์เทนเมนท์ จำกัด (มหาชน) หรือ WAVE ณ เวลา 10.05 น. ราคาอยู่ที่ 3.72 บาท เพิ่มขึ้น 0.40 บาท หรือ 12.05% สูงสุดที่ระดับ 3.76 บาท ต่ำสุดที่ระดับ 3.64 บาท มูลค่าการซื้อขาย 2.37 ล้านบาท โดยราคาหุ้นปรับตัวขึ้นทำสถิติสูงสุดอีกครั้งนับตั้งแต่ราคาอยู่ที่ระดับ 3.72 บาท เมื่อวันที่ 11 ก.ค. 2560

ทั้งนี้ ปัจจัยที่ส่งผลให้ราคาหุ้นปรับตัวขึ้นแรงในวันนี้ คาดมากจากการที่บริษัทออกหุ้นเพิ่มทุนให้กับบุคคลในวงจำกัด (PP) จำนวน 76 ล้านหุ้น เพื่อเสนอขายให้ “เดอะมอลล์ กรุ๊ป” ในราคาหุ้นละ 3.85 บาท ทำให้เดอะมอลล์ กรุ๊ป เข้ามาถือหุ้น WAVE ในสัดส่วน 9.99% ตามการรายงานข่าวก่อนหน้านี้ : WAVE เล็งเพิ่มทุน 46.75 ล้านหุ้น ลุยขาย PP ให้ “เดอะมอลล์ กรุ๊ป” เข้าถือเฉียด 10%